बढ़ते रेप के मामलों के लिए फैशनेबल कपड़े हैं जिम्मेदार : आंध्र डीजीपी  
आंध्र प्रदेश पुलिस के मुखिया ने कहा कि रेप के लिए ज्यादा जिम्मेदार उनका पहनावा है, क्योंकि ऐसे कपड़ों की वजह से महिलाएं लोगों को उकसाती हैं और नतीतजन रेप जैसी घटनाएं होती हैं।
आंध्र प्रदेश के डीजीपी वी दिनेश रेड्डी ने कहा है कि बढ़ते रेप के मामलों के लिए फैशनेबल कपड़े जिम्मेदार हैं। आंध्र पुलिस के मुखिया ने हैदराबाद में कहा कि महिलाओं के रेप के लिए ज्यादा जिम्मेदार उनका पहनावा है। डीजीपी ने यह भी कहा कि ऐसे कपड़ों की वजह से ही महिलाएं लोगों को उकसाती हैं और नतीतजन रेप जैसी घटनाएं होती हैं।

	आंध्र प्रदेश के डीजीपी के इस बयान से वह विवादों में घिर गए हैं। हालांकि इस बयान पर गृहमंत्री पी चिदंबरम ने कड़ी नाराजगी जताई हैं। गृहमंत्री का कहना हैं कि हर किसी को अपनी पसंद के कपड़े पहनने का अधिकार है।

	इस बयान की कड़ी आलोचना होने के बाद आंध्र प्रदेश के डीजीपी वी दिनेश रेड्डी ने कहा है कि उनके शब्दों को गलत तरीके से लिया गया है।